**ELŐTERJESZTÉS**

**Szombathely Megyei Jogú Város Közgyűlésének 2021. júniusi ZÁRT ülésére**

**Javaslat ingatlanokkal kapcsolatos döntések meghozatalára**

Tájékoztatom a Tisztelt Közgyűlést, hogy a 2021. évi vagyongazdálkodási koncepcióban számos ingatlan értékesítésre kijelölésre került, azonban az Önkormányzatunk költségvetési helyzetére tekintettel a bevételek növelése érdekében egyéb ingatlanok értékesítésére is javaslatot kívánok tenni a jelen előterjesztés keretében az előterjesztés 1. sz. mellékletét képező részletes pályázati felhívás alapján.

A pályázati felhívás a Magyar Nemzeti Vagyonkezelő Zrt. által 2019. óta alkalmazott csomagszerű értékesítési módszernek megfelelően a benne szereplő ingatlanok egyben, licit eljárás keretében történő értékesítését tartalmazza. A felhívásban önkormányzati tulajdonú és a SZOVA Nonprofit Zrt. tulajdonában lévő ingatlanok is szerepelnek.

Az ingatlanok egyben történő értékesítését számos körülmény indokolja:

* Az egyben történő értékesítés azt feltételezi, hogy várhatóan tőkeerős ajánlattevők érkeznek.
* A városi érdekeket az szolgálja, amennyiben a felhívásban szereplő ingatlanok értékesítésre kerülnek, abban az esetben záros határidőn belül fejlesztésre kerülhetnek, főleg arra tekintettel is, hogy önkormányzatunk, illetve az önkormányzati gazdasági társaság nem rendelkezik forrással arra, hogy az ingatlanok fejlesztésére sor kerülhessen.
* A felhívásban az ingatlanok olyan módon kerülnének kijelölésre, hogy értékes ingatlanok mellé kerül éveken át többször hirdetett, el nem adott ingatlan is.
* Az egyben történő értékesítés nem jelent kedvezményt az ajánlattevők számára, a vételár az egyes ingatlanok értékének összessége.
1. **Szombathely Megyei Jogú Város Önkormányzata tulajdonában lévő ingatlanok:**
	1. **Szombathely 2689/4 hrsz.**

A szombathelyi belterületi 2689/2 hrsz.-ú kivett beépítetlen terület megnevezésű, 8385 m2 nagyságú ingatlan az egykori városi strand területe.

Az ingatlan az előterjesztés 2. sz. mellékletét képező vázrajz alapján megosztásra kerül, a telekalakítási eljárás a Vas Megyei Kormányhivatalnál folyamatban van.

Az ingatlanból a kialakuló 2689/5 hrsz.-ú 3921 m2 nagyságú földrészlet a TOP 6.2.1-19-SH1-2019-00001 sz. „Új Bölcsőde építése Szombathelyen” c. pályázattal érintett.

Az pályázat tárgyát a 2689/2 hrsz.-ú ingatlanból kialakuló 2689/4 hrsz.-ú kivett beépítetlen terület megnevezésű, 4464 m2 nagyságú ingatlan képezi. Az ingatlan jelenleg közművesítetlen terület, víz, villany, gáz, csatorna az utcában van. Az ingatlan gépkocsival, tömegközlekedési eszközzel és gyalogosan is jól megközelíthető, a telek előtt betonút található.

Az ingatlan vételára minimum 81.700.000,- Ft + ÁFA, az értékbecslés az előterjesztés 3. sz. melléklete.

* 1. **Szombathely 5487/33 hrsz., Szent László király utca 6.**

A szombathelyi 5487/31 hrsz.-ú kivett telephely megnevezésű, 1.1639 m2 nagyságú ingatlan az az egykori EPCOS területe.

Az ingatlan az előterjesztés 4. sz. mellékletét képező vázrajz alapján megosztásra kerül, a telekalakítási eljárás a Vas Megyei Kormányhivatalnál folyamatban van.

Az értékesítésre kiírt pályázat tárgyát az 5487/31 hrsz.-ú ingatlanból kialakuló 5487/33 hrsz.-ú kivett telephely megnevezésű, 7529 m2 nagyságú ingatlan képezi.

A kialakuló ingatlanon több épület található:

- a 14. sz. épület jó állapotú, irodai vagy egyéb célra hasznosítható;

- a 16. sz. épület olyan mértékben leromlott műszaki állapotú, hogy részleges vagy teljes bontása javasolt és indokolt;

- az 5487/31/A hrsz.-ú egyéb épület (kazánház, kémény) megnevezésű, 210 m2 alapterületű ingatlan, amely a 14. sz. épülettel egy egységet képez, azonban annak a Szombathelyi Távhőszolgáltató Kft. a kizárólagos tulajdonosa azzal, hogy az ingatlant illeti a jelenlegi 5487/31 hrsz.-ú ingatlant terhelő földhasználati jog 409 m2 nagyságú területre a kazán és a kémény rendeltetésszerű használatának fennállásáig, az ingatlan mindenkori tulajdonosa javára.

Az ingatlan forgalmi értékét a szakértő 308.887.000,- Ft + ÁFA összegben határozta meg, az értékbecslés az előterjesztés 5. sz. melléklete.

A terület energiaellátásának biztosítása érdekében a vételárba 1 almérő felszerelésének költsége és az energiaigény beadásának költsége, összesen 2.600.000,- Ft + ÁFA beépítésre kerül.

Az ingatlan vételára minimum 311.487.000,- Ft + ÁFA.

* 1. **Szombathely, Szily J. u. 42.**

A Szily J. u. 42. szám alatti, 6128 hrsz.-ú kivett irodaház megnevezésű, 645 m2 nagyságú ingatlan teljes közműellátottsággal, egyedi mérési lehetőséggel rendelkezik. Az ingatlan az elmúlt években több alkalommal hirdetésre kerül, azonban az eljárások eredményre nem vezettek.

Az épület Hauszmann Alajos tervei alapján 1890-ben épült.

A helyi egyedi védelem alatt álló épület Szombathely belvárosában, a Szily János és Petőfi Sándor utcák kereszteződésben áll. A gyalogos bejáró a Szily János utcára, míg a gépkocsi bejáró a Petőfi Sándor utcára nyílik.

Az épület alápincézett, földszint, I. emelet és padlás kialakítású. Az udvaron elhelyezkedő melléképület földszintes kialakítású.

Az épület eredeti funkciója irodaház volt. Az évek során több átalakításon is átesett. Az 1950-es éveket követően részben lakófunkciót látott el. A nyolcvanas évektől irodaházként működött. Tartószerkezeti állapota megfelelő. Belső átalakítása, korszerűsítése időszerű. Néhány éve a pincében és a földszinten gombafertőzést tapasztaltak. A terület vegyszeres gombamentesítése 2015-ben megtörtént. Az érintett részeken a faanyagot kibontották, a födémekről a feltöltést eltávolították, a vakolatot leverték. A boltozatokra új polisztirol anyagú feltöltés került, valamint elkészült az új aljzatbeton, valamint a vakolat. A pincében a vakolat eltávolítása megtörtént.

Az épületről 2020. november 20. napján készült, az előterjesztés 6. sz. mellékletét képező faanyavédelmi szakvélemény részletesen foglalkozik az épület fa tető- és födémszerkezeteinek károsodásával. A szakvélemény megállapításait az ingatlanforgalmi értékbecslő értékcsökkentő tényezőként vette figyelembe.

Az ingatlan vételára minimum 59.732.284,- Ft + ÁFA, az értékbecslés az előterjesztés 7. sz. melléklete.

* 1. **Szombathely 120/52 hrsz.**

A szombathelyi 120/52 hrsz.-ú, 9605 m2 nagyságú, kivett beépítetlen terület megnevezésű ingatlan Herény városrészen helyezkedik el, a Perint mentén. Az ingatlan jelenleg közművesítetlen terület. Az ingatlant az Önkormányzat haszonbérleti szerződések keretében hasznosítja, amely megállapodások 2022. június 30. napjával járnak le, az értékesítést követően a szerződésekbe bérbeadói oldalon jogutódként a nyertes pályázó lép változatlan feltételekkel és bérleti díjért.

Az ingatlan vételára minimum 23.399.000,- Ft + ÁFA, az értékbecslés az előterjesztés 8. sz. melléklete.

* 1. **Szombathely 120/55 hrsz.**

A szombathelyi 120/55 hrsz.-ú, 827 m2 nagyságú, kivett beépítetlen terület megnevezésű ingatlan Herény városrészen helyezkedik el. Az ingatlan jelenleg közművesítetlen terület.

Az ingatlan vételára minimum 6.716.000,- Ft + ÁFA, az értékbecslés az előterjesztés 9. sz. melléklete.

* 1. **Szombathely 120/56 hrsz.**

A szombathelyi 120/56 hrsz.-ú, 721 m2 nagyságú, kivett beépítetlen terület megnevezésű ingatlan Herény városrészen helyezkedik el. Az ingatlan jelenleg közművesítetlen terület.

Az ingatlan vételára minimum 5.700.000,- Ft + ÁFA, az értékbecslés az előterjesztés 10. sz. melléklete.

1. **SZOVA Szombathelyi Vagyonhasznosító és Városgazdálkodási Nonprofit Zrt. tulajdonában lévő ingatlanok**
	1. **Szombathely 4639/1 hrsz.**

A szombathelyi 4639/1 hrsz.-ú, 5196 m2 alapterületű, kivett beépítetlen terület megnevezésű ingatlan az önkormányzat kizárólagos tulajdonában lévő SZOVA Szombathelyi Vagyonhasznosító és Városgazdálkodási Nonprofit Zrt. tulajdonában áll.

Az ingatlan jelenleg közművesítetlen terület, víz, villany, gáz, csatorna az utcában van. Az ingatlan gépkocsival és gyalogosan is jól megközelíthető, a telek előtt aszfaltos út található.

Az ingatlan vételára minimum 57.700.000,- Ft + ÁFA, az értékbecslés az előterjesztés 11. sz. melléklete.

A fenti ingatlanok közül a szombathelyi 5487/31, 120/52, 120/55 és 120/56 hrsz.-ú ingatlan korlátozottan forgalomképes ingatlannak minősül helyi döntés alapján.

A Vagyonrendelet 2. § (4) és (8) bekezdése alapján javaslom az 5487/31, a 120/52, a 120/55 és a 120/56 hrsz.-ú korlátozottan forgalomképes ingatlanok törzsvagyoni körből történő kivonását és forgalomképes, üzleti vagyonba átsorolását, tekintettel arra, hogy a fenti ingatlanok már nem szolgálják közvetlenül a kötelező önkormányzati feladatkör ellátását vagy hatáskör gyakorlását.

* 1. **Szombathely 4425/17-21 hrsz.**

A szombathelyi 4425/17-21 hrsz.-ú ingatlanok az önkormányzat kizárólagos tulajdonában lévő SZOVA Szombathelyi Vagyonhasznosító és Városgazdálkodási Nonprofit Zrt. tulajdonában állnak. Az ingatlanok természetben egy egységet képeznek azzal, hogy 4425/17 hrsz.-ú, 922 m2 nagyságú, a 4425/19 hrsz.-ú, 3167 m2 nagyságú, valamint a 4425/21 hrsz.-ú, 853 m2 nagyságú ingatlanok közforgalom elől el nem zárt magánutak, a 4425/18 hrsz.-ú, 11.195 m2 nagyságú és a 4425/20 hrsz.-ú, 9965 m2 nagyságú ingatlanok beépítetlen területek.

Az ingatlanok jelenleg közművesítetlen területek.

Az ingatlanok vételára minimum 269.980.000,- Ft + ÁFA, az értékbecslés az előterjesztés 11. sz. melléklete.

Javaslom a Tisztelt Közgyűlésnek, hogy a 2021. évi vagyongazdálkodási koncepcióban az értékesítésre kijelölt ingatlanok körét bővítse ki

* az önkormányzati tulajdonban lévő 2689/2 hrsz.-ú ingatlanból kialakuló 2689/4 hrsz.-ú kivett beépítetlen területtel,
* az önkormányzati tulajdonban lévő 120/52, 120/55 és 120/56 hrsz.-ú ingatlanokkal,
* a SZOVA Nonprofit Zrt. tulajdonában lévő 4639/1 hrsz.-ú és 4425/17-21 hrsz.-ú ingatlanokkal.
1. **A pályázati eljárásra vonatkozó közös szabályok**

A Vagyonrendelet Versenyeztetési Szabályzatának 7. pontja szerint a pályázatra szóló felhívást a Vagyonrendeletben meghatározott tulajdonosi jogok gyakorlója írja ki. A 8. § (1) bekezdés c) pontja rögzíti, hogy a forgalomképes önkormányzati ingatlan és ingó vagyon tekintetében a (2)-(3) bekezdésben meghatározott kivételekkel a tulajdonosi jogokat 35 millió forint egyedi forgalmi értéket elérő vagy azt meghaladó forgalomképes ingatlan esetén a Közgyűlés gyakorolja.

Az előterjesztés 1. sz. mellékletét képező pályázati felhívás szempontrendszerét, az elbírálás, illetve szerződéskötés folyamatát az alábbiakban foglalom össze:

* 1. A pályázónak ingatlanonként vázlattervben kell bemutatni, hogy mit kíván megvalósítani az egyes ingatlanokon.

A dokumentáció kötelező tartalmi elemei, paraméterei:

1. Beépítési terv, amely tartalmazza
2. a tervezési területet,
3. a tervezett telakalakításokat,
4. a tervezéssel érintett ingatlanon tervezett épületeket, építményeket,
5. a kapcsolódó főbb közlekedési rendszert (utak, parkolók) valamint a telek közlekedési kapcsolatát a meglévő infrastruktúrához, és
6. zöldfelületet.
7. Építészeti műszaki leírás
8. Tervlapok
9. helyszínrajz M=1:1000 /a tervezési területre vonatkozó jogszabályban előírt paraméterek teljesítését igazoló mutatószámokkal, jellemzőkkel (telek területe, beépítettség mértéke, építménymagasság, zöldfelület aránya, építmények egymástól való távolsága, elő-, hátsó-, oldalkertek mérete),
10. alaprajzok valamennyi eltérő szintről M=1:200,
11. metszetek legalább egy eltérő irányban M=1:200,
12. homlokzatok meghatározó külső nézetről az anyaghasználat, színezés feltüntetésével M=1:200,
13. látványterv, tömegvázlat
14. Favédelmi terv /amennyiben vonatkozik az ingatlanra/

A vázlattervek formai megfelelőségét 3 tagból álló bizottság véleményezi, amelynek tagjai: Szombathely Megyei Jogú Város Főépítésze, a Savaria Városfejlesztési Kft. delegáltja, valamint a SZOVA Nonprofit Zrt. Igazgatóságának delegáltja.

* 1. A pályázónak vállalnia kell, hogy a kialakuló 2689/4 és kialakuló 5487/33 hrsz.-ú ingatlanok esetén a tulajdonjog ingatlan-nyilvántartási bejegyzését követő 24 hónapon belül, a Szily J. u. 42. szám alatti ingatlan esetén a tulajdonjog ingatlan-nyilvántartási bejegyzését követő 12 hónapon belül a vázlattervben bemutatottak megvalósításához szükséges kivitelezési tevékenységet megkezdi, azaz az építési munkaterületet átadja a kivitelező részére a 191/2009. (IX. 15.) Korm. rendelet 5. § (4) bekezdésében foglalt előírások szerint. Amennyiben a pályázó e tekintetben késedelembe esik, úgy a kiíró részére naponta, az egyes ingatlanok szerződés szerinti bruttó vételár 1 %-ának megfelelő összegű késedelmi kötbér fizetésére köteles 30 napon keresztül.
	2. A pályázónak vállalnia kell, hogy az ingatlanok állapotával kapcsolatban a kiíróval szemben semmilyen igényt nem érvényesít, különös tekintettel a Szily J. u. 42. sz. alatti ingatlan gombakárosodása vonatkozásában.

3.4. A pályázatok elbírálása és a szerződéskötés

* + - * + A pályázat eredménytelennek minősül, amennyiben nem érkezik ajánlat, illetve amennyiben kizárólag érvénytelen ajánlatok érkeztek.
				+ A pályázatok felbontását követően a vázlattervek formai megfelelőségét 3 tagú bizottság véleményezi.
				+ Amennyiben a pályázati felhívásban felsorolt dokumentumok közül bármelyik hiányzik, vagy bármely vázlatterv a 3 tagú bizottság véleménye szerint nem a kiírásban foglaltaknak megfelelő, úgy a pályázat formai szempontból érvénytelennek minősül, hiánypótlásra lehetőség nincsen.
				+ A pályázatok érvényességéről a Közgyűlés**,** rendkívüli jogrendben a közgyűlési hatáskörben eljáró polgármester legkésőbb 2021. szeptember 30. napjáig dönt.
				+ A Közgyűlés**,** rendkívüli jogrendben a közgyűlési hatáskörben eljáró polgármester döntése alapján érvényes pályázatot benyújtott ajánlattevők részvételével licitre kerül sor, amelynek időpontjáról az ajánlattevőket külön, írásban kapnak értesítést. A liciteljárás egyfordulós. A liciten a pályázó személyesen vagy legalább teljes bizonyító erejű magánokiratban foglalt meghatalmazással eljáró képviselője vehet részt.
				+ A licit akkor lesz eredményes, ha azon a pályázók, vagy meghatalmazottjuk részt vesz. Amennyiben a liciteljáráson valamelyik pályázó vagy meghatalmazottja nem jelenik meg, akkor az a pályázat tárgyát képező ingatlanokra vonatkozó vételi szándék visszavonásának kell tekinteni és ebben az esetben nem jár vissza a biztosíték. A liciteljárást a Vagyongazdálkodási Iroda munkatársaiból álló – háromtagú – bizottság bonyolítja le. A licitet vezető elnök emeli a téteket és felhívja az ajánlattevőket az ellenszolgáltatásra vonatkozó ajánlataik megtételére; megállapítja, hogy az ajánlattevők milyen végső ajánlatot tettek; kihirdeti a licit nyertesét; illetőleg a következő legmagasabb összegű ellenszolgáltatásra ajánlatot tevőt; és a licitről jegyzőkönyvet készíttet.
				+ A nyertes ajánlattevővel a szerződést, annak közgyűlési jóváhagyását követően a licittől számított 30 napon belül köti meg a kiíró.
				+ A nemzeti vagyonról szóló 2011. évi CXCVI. törvény 14. § (2) bekezdése értelmében a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illeti meg.
				+ A pályázat nyertese az általa ajánlott vételár foglalóval csökkentett teljes összegét a Magyar Állam elővásárlási jogáról történő lemondását tartalmazó értesítés kézhezvételét számított 30 napon belül, egy összegben köteles megfizetni. A vételár megfizetésére részletfizetés vagy halasztás nem adható. A kiíró külön jognyilatkozattal járul hozzá a vételár teljes kiegyenlítését követően a tulajdonjognak az ingatlan-nyilvántartásba történő bejegyzéséhez.
				+ Az ajánlattevő a végső ajánlathoz a licit napját követő 60 napig kötve marad. A kiíró csak a licit nyertesével vagy – visszalépése esetén – a második legmagasabb összegű ajánlatot tevő személlyel köti meg a szerződést.
				+ Az önkormányzat és a SZOVA Nonprofit Zrt. az ingatlanokat a teljes vételár számlájukon történő jóváírását követően 30 napon belül a helyszínen adja a vevő birtokába és külön jognyilatkozattal tulajdonába. A földmerő közreműködésével kapcsolatos költségek a vevőt terhelik.
				+ A kiíró fenntartja magának azt a jogot, hogy a pályázati eljárást az eljárás bármely szakaszában indokolás nélkül eredménytelennek nyilvánítsa. Eredménytelenné nyilvánítás esetén a pályázó a pályázattal kapcsolatban esetlegesen felmerülő költségei megtérítésére a kiíróval szemben nem tarthat igényt.

Kérem a Tisztelt Közgyűlést, hogy az előterjesztés 1. sz. melléklete szerinti pályázati felhívást – 816.414.284,- Ft + ÁFA vételárral – hagyja jóvá.

A SZOVA Nonprofit Zrt. Igazgatóságának és Felügyelőbizottságának határozata az ülésen kerül ismertetésre.

1. **A pályázati csomaggal összefüggő egyéb döntések**

Tájékoztatom a Tisztelt Közgyűlést, hogy a pályázat tárgyát képező, kialakuló 5487/33 hrsz.-úingatlanon, a 14. sz. épületben kerültek elhelyezésre Szombathely Megyei Jogú Város Polgármesteri Hivatalának választási kellékei, illetve rendezvények során felállításra kerülő pavilonok, installációs eszközök, amelyek egyéb helyen történő raktározásáról az ingatlan értékesítése esetén gondoskodni szükséges.

A szombathelyi 6033/1 hrsz.-ú, Petőfi S. u. 1. szám alatti, kivett középiskola megnevezésű, önkormányzati tulajdonú ingatlan mintegy 382 m² összes alapterületű, használaton kívüli földszinti helyiségcsoportja alkalmas lenne raktározás céljára.

Fentiekre tekintettel javaslom a Tisztelt Közgyűlésnek, hogy eredményes pályázat esetén a szombathelyi 6033/1 hrsz.-ú, Petőfi S. u. 1. szám alatti középiskola mintegy 382 m² összes alapterületű, használaton kívüli földszinti helyiségcsoportjára (főzőkonyha és kiszolgáló helyiségei) vonatkozóan biztosítson ingyenes használatot Szombathely Megyei Jogú Város Polgármesteri Hivatala részére 2021. október 1. napjától határozatlan időtartamra.

Fentiekre tekintettel kérem a Tisztelt Közgyűlést, hogy az előterjesztést megtárgyalni, és a határozati javaslatokban foglaltak szerint dönteni szíveskedjék.

**Szombathely, 2021. június 17.**

 **/: Dr. Nemény András :/**

**I.**

**Határozati javaslat**

**…../2021. (VI. 24.) Kgy. számú határozat**

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (5) és (8) bekezdése alapján Szombathely Megyei Jogú Város Önkormányzata tulajdonát képező szombathelyi 5487/31, 120/52, 120/55 és 120/56 hrsz.-ú ingatlant a törzsvagyoni körből kivonja és átsorolja üzleti vagyonba.

* + - 1. A Közgyűlés a 2021. évi vagyongazdálkodási koncepció keretében értékesítendő ingatlanok közé beemeli az alábbi ingatlanokat:
* az önkormányzati tulajdonban lévő 2689/2 hrsz.-ú ingatlanból kialakuló 2689/4 hrsz.-ú ingatlan,
* az önkormányzati tulajdonban lévő 120/52, 120/55 és 120/56 hrsz.-ú ingatlanok,
* a SZOVA Nonprofit Zrt. tulajdonában lévő 4639/1 hrsz.-ú és 4425/17-21 hrsz.-ú ingatlanok.
	+ - 1. A Közgyűlés az előterjesztés 1. sz. melléklete szerinti pályázati felhívást – 816.414.284,- Ft + ÁFA vételárral – jóváhagyja, egyúttal felkéri a polgármestert és a SZOVA Zrt. vezérigazgatóját az ingatlanok értékesítésére vonatkozóan a pályázat kiírására.
			2. A Közgyűlés felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékletével egyező tartalommal a pályázat további kiírásáról. A Közgyűlés felkéri a polgármestert, amennyiben az aktualizált forgalmi érték változik, az új pályázatokat ismét terjessze a Közgyűlés elé.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője

Dr. Németh Gábor a SZOVA NZrt. vezérigazgatója)

**Határidő:** azonnal

**II.**

**Határozati javaslat**

**…../2021. (VI. 24.) Kgy. számú határozat**

1./ A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi 6033/1 hrsz.-ú, Petőfi S. u. 1. szám alatti középiskola ingatlannak mintegy 382 m² összes alapterületű, használaton kívüli földszinti helyiségcsoportjára (főzőkonyha és kiszolgáló helyiségei) vonatkozóan - a kialakuló szombathelyi 5487/33 hrsz.-úingatlan eredményes pályázata esetén – ingyenes használatot engedélyez Szombathely Megyei Jogú Város Polgármesteri Hivatala részére 2021. október 1. napjától határozatlan időtartamra raktározás céljára.

2./ Felhatalmazom a SZOVA Nonprofit Zrt. vezérigazgatóját, mint az ingatlan kezelőjének képviselőjét, hogy Szombathely Megyei Jogú Város Polgármesteri Hivatalával az ingyenes használatra vonatkozó megállapodást megkösse.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője

Dr. Németh Gábor a SZOVA NZrt. vezérigazgatója)

**Határidő:** azonnal